Iesu eliza

**Iesu eliza** Donostian dagoen eliza katolikoa da, Oroitzapenaren lorategian, Loiolako Erriberako parrokia, Rafael Moneo arkitekto tuterarrak eraikia. Itxura minimalistakoa, Oroimenaren lorategiaren ondoan kokatua dago, Urumea ibaiaren ezkerraldean. 2011ko maiatzaren 14an sagaratu zen, José Ignacio Munilla apezpikuak egindako elizkizunean. Sagaratze ospakizunean hainbat apaizek hartu zuten parte, besteak beste, Donostiako gotzain emeritua, Juan Maria Uriarte, bi bikarioak, Joseba Gonzalez eta Juan Kruz Mendizabal, eta bertako parrokoa den Jesus Mari Zabaleta.

Elizari atxikia eta patio baten inguruan, "L" itxurako eraikina dago, non katixima-ikasgelak, lantegiak eta topalekuak dauden.

#### Barnealdea 
Elizaren espazio nagusia greziar gurutze oker baten itxura du. Hormak sabaiarekin elkartzen diren ertzak hutsik daude eta bertatik eguzki argia sartzen da, barnealdea argituz eta gurutze itxura areagotuz.

[thumb|ezkerrera|200px|[Beiratea. Argi ageri dira gurutzea, eguzkia, bi ilargialdi eta hilabeteen zenbaki erromatarrak.]]
Nabe nagusiaren ezkerraldean sakristia eta bataiategia daude eta eskuinaldean Adiskidetzearen kapera. Kapera honetan tabernakulua eta beirate handi bat dago. Moneok berak marraztu du beiratea, eta Cintruénigoko harzuriz egina dago. Harzuriaz gain, beirateak beirazko lau elementu ere baditu: elizaren adierazgarria den gurutzea, eguzkia eta ilargialdi ezberdinetan dauden bi ilargi. Horrez gainera, azpialdean, urteko hamabi hilabeteak daude, erromatar zenbakitan.

Argiztapen artifiziala zintzilik dauden argiontziek egiten dute, kono itxurakoak eta garaiera txikian, eliztarren buruetatik hurbil. Argiztapen hau elizaren horma garaiekin kontraste handia sortzen du.

#### Altzari eta artelanak 
[thumb|200px|Organoa, Johanes Klais alemaniarraren lana ([Bonn).]]

Elizak hainbat altzari eta artelan ditu, bereziki eraikin honetarako sortuak. Horien artean honakoak daude:
* organo, Gipuzkoako Aldundiarekin kofinantzatua, Klais Orgelbau (Johanes Klais Bonn) konpainia alemaniarrak egina.
* erretaula nagusia, Javier Alkain margolariarena
* Ama Birjina Haurrarekin, sarrerako nitxo batean dagoen brontzezko eskultura, José Ramón Anda eskultorearena.

## Ikus gainera 
* Oroitzapenaren lorategia

## Iruditegia 

File:Iglesia de IESU en Riberas de Loyola (Donostia) de Rafael Moneo.JPG| Oroimenaren lorategitik
File:Iglesia de Iesu-Donostia-R. Moneo (7).JPG| Oroimenaren lorategitik
File:Iglesia de Iesu-Donostia-R. Moneo (17).JPG| Sabaia
File:Iglesia de Iesu-Donostia-R. Moneo (20).JPG| Nabe nagusia
File:Iglesia de Iesu-Donostia-R. Moneo (27).JPG| Beiratea barnetik
File:Iglesia de Iesu-Donostia-R. Moneo (30).JPG| Tabernakulua
File:Iglesia de Iesu-Donostia-R. Moneo (45).JPG| Bataiarria
File:Iglesia de Iesu-Donostia-R. Moneo (35).JPG| Erretaula (Javier Alkain)
File:Iglesia de Iesu-Donostia-R. Moneo (38).JPG| Organoa
File:Iglesia de Iesu-Donostia-R. Moneo (39).JPG| Ikuspegia korutik
File:Iglesia de Iesu-Donostia-R. Moneo (51).JPG| Ama Birjina Haurrarekin (José Ramón Anda)
File:Iglesia de Iesu-Donostia-R. Moneo (62).JPG| Sarrera eta patioa

## Erreferentziak 
## Kanpo estekak 
* Donostiako *Moneo Eliza* inauguratu dute. Bideoa "EITB.com" gunean (2011-05-15)
* Argiaren pausaleku. Artikulua Berrian (2011-05-15)
* Elizaren argazki bizidunak Youtuben